Document ID: /roh_data/filtered/fineweb-2-filterrobots_roh.jsonl.gz/17324

Actualmain offreschan sfalsifitgaders marcas postalas dad in franc falsifitgadas.
Pliras firmas hajan gia cumprà talas marcas cun gronds rabats, quai scriva la procura publica da Basilea-Citad. Las marcas falsifitgadas cun la staziun da Lucerna sco motiv sajan da fitg buna qualitad. La summa da delict munta tenor emprimas infurmaziuns almain 60'000 francs.
Las autoritads da Basilea tschertgan uss ulteriurs donnegiads. Damai ch'els n'hajan anc tschiffà nagin, saja da quintar che las cugliunarias cuntinueschian.
RR novitads 17:00